CELEX: 32016R0910
Language: da
Date: 2016-06-09 00:00:00
Title: Kommissionens gennemførelsesforordning (EU) 2016/910 af 9. juni 2016 om ændring af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande

10.6.2016   
            
            
               DA
            
            
               Den Europæiske Unions Tidende
            
            
               L 153/23
            
         KOMMISSIONENS GENNEMFØRELSESFORORDNING (EU) 2016/910
   af 9. juni 2016
   om ændring af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 33, stk. 3, og artikel 38, litra d), og
   ud fra følgende betragtninger:
   
               (1)
            
            
               Bilag IV til Kommissionens forordning (EF) nr. 1235/2008 (2) indeholder en liste over kontrolorganer og kontrolmyndigheder, der er kompetente til at udføre kontrol og udstede attester i tredjelande med henblik på ækvivalens.
            
         
               (2)
            
            
               Gyldigheden af anerkendelsen af en række kontrolorganer ophører den 30. juni 2016 i overensstemmelse med artikel 33, stk. 3, i forordning (EF) nr. 834/2007. Anerkendelsen af kontrolorganerne »AsureQuality Limited«, »Balkan Biocert Skopje«, »Bio.inspecta AG«, »IMO-Control Sertifikasyon Tic«, »Ltd Ști«, »Organic Control System« og »TÜV Nord Integra«, der udføres på grundlag af resultaterne af Kommissionens løbende kontrol, bør forlænges indtil den 30. juni 2018.
            
         
               (3)
            
            
               Bilag IV til forordning (EF) nr. 1235/2008 bør ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra Forskriftsudvalget for Økologisk Produktion —
            
         VEDTAGET DENNE FORORDNING:
   Artikel 1
   I bilag IV til forordning (EF) nr. 1235/2008 ændres datoen »30. juni 2016« til »30. juni 2018« i punkt 5 i oplysningerne vedrørende »AsureQuality Limited«, »Balkan Biocert Skopje«, »Bio.inspecta AG«, »IMO-Control Sertifikasyon Tic. Ltd. Ști«, »Organic Control System« og »TÜV Nord Integra«.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. juni 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 189 af 20.7.2007, s. 1.
   
      (2)  Kommissionens forordning (EF) nr. 1235/2008 af 8. december 2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT L 334 af 12.12.2008, s. 25).